Document ID: 32005D0931

ROZHODNUTIE KOMISIE
z 21. decembra 2005,
ktorým sa Fínsko a Švédsko oslobodzujú od povinnosti uplatňovať smernicu Rady 68/193/EHS o obchodovaní s materiálom na vegetatívne rozmnožovanie viniča
[oznámené pod číslom K(2005) 5469]
(Iba fínsky a švédsky text je autentický)
(2005/931/ES)
KOMISIA EURÓPSKYCH SPOLOČENSTIEV,
so zreteľom na Zmluvu o založení Európskeho spoločenstva,
so zreteľom na smernicu Rady 68/193/EHS z 9. apríla 1968 o obchodovaní s materiálom na vegetatívne rozmnožovanie viniča (1), a najmä na jej článok 18a,
so zreteľom na žiadosti predložené Fínskom a Švédskom,
keďže:
(1)
Smernica 68/193/EHS ustanovuje určité opatrenia na obchodovanie s materiálom na rozmnožovanie viniča. Táto smernica takisto ustanovuje, že za predpokladu splnenia určitých podmienok, môžu byť členské štáty úplne alebo čiastočne oslobodené od povinnosti uplatňovať túto smernicu.
(2)
Materiál na rozmnožovanie viniča sa za bežných okolností vo Fínsku a Švédsku nerozmnožuje a neuvádza na trh. Pestovanie viniča má naviac v uvedených krajinách minimálny hospodársky význam.
(3)
Pokiaľ tieto podmienky zotrvávajú, príslušné členské štáty by mali byť oslobodené od povinnosti uplatňovať ustanovenia smernice 68/193/EHS na daný materiál.
(4)
Opatrenia stanovené v tomto rozhodnutí sú v súlade so stanoviskom Stáleho výboru pre osivo a množiteľský materiál pre poľnohospodárstvo, záhradníctvo a lesníctvo,
PRIJALA TOTO ROZHODNUTIE:
Článok 1
Fínsko a Švédsko sa týmto oslobodzujú od povinnosti uplatňovať smernicu 68/193/EHS, s výnimkou článku 12 ods. 1 a článku 12a.
Článok 2
Toto rozhodnutie je určené Fínskej republike a Švédskemu kráľovstvu.
V Bruseli 21. decembra 2005

Labels: 3
18
6